Akken daɣen ad d naf Salḥi M.A deg usgzawal-is yewwi-d ɣef umsawal s tmuɣli nniḍen yenna-d : "Amsawal aniri d win id iḥkun taḥkayt i deg ur yelli ara d awadem imi ṣṣenf-agi n umsawal yeẓra akk ayen yellan deg taḥkayt, ayen yessen d wayen yeẓra yugar ayen ssnen d wayen ẓran yiwudem ittekkin di taḥkayt id iḥkun, mi ara yili ṣṣenf-agi n umsawal yettil aṭas usexdem n wudem wis tlata n wasuf, amatar udmawan "y" neɣ"t" deg yimyagen (neɣ"nt") akken diɣen iṭṭuquten yimeqimen ilelliyen : netta, netat,nitni d nitenti." (7 ) 3.2. Amsawal agensay : dagi amsawal yettili daxel n taḥkayt, yettawi-d ɣef i as-d yeḍran yettas-d s wudem usrid. ṣṣenf-a d amsawal i yettilin daxel n taḥkayt, yegga-d iman-is deg taḥkayt, deg tigawin. (8) 3.3. Amsawal awadem : ṣṣenf-agi wis kraḍ isemma-as Salḥi M.A : "Ittusemma umsawal d amsawal awadem mi ara tili teḥkayt id iḥekku d taḥkayt-is yettili usexdemn yimyagen n wudem amenzu (amatar udmawan ɣ) akken yettili aṭas umeqqim ilelli (Nekk)". (9)